作者：李曾伯
词牌/韵律：贺新凉・贺新郎

paragraphs: 晓听平安报。
信荆州、古今形胜，金汤天造。
落日岘山陈迹在，依旧大堤芳草。
叹紫塞、黄尘未扫。
水合水生来又去，赖胡雏、犹畏熊当道。
薇柳戌，甚时了。
乞身屡上盏天表。
感恩深、丁宁帝语，许同芳召。
自愧黔驴无伎俩，桑土绸缪盍早。
空手袖、剑锋懊恼。
要脍鲸鲵封京观，愿汉庭用壮臣年老。
毋更取，仲华笑。